قلات : ڈپٹی کمشنرقلات منیراحمددرانی نا خصوصی پرمان آ ایڈیشنل ڈپٹی کمشنرقلات فدابلوچ قلات نا ٹرانسپورٹر آتا دیوان ءِ بٹنگا‘ دیوان اٹ ایڈیشنل ایس ایچ او قلات لیویز نائب رسالدار عبدالکریم مینگل انچارچ آرٹی اے برانچ ڈی سی آفس غلام فاروق مینگل ٹرانسپورٹ یونین نا راہشون ماما نورالدین قمبرانی مختیاراحمد وایلوفک بشخ ہلکر‘ دیوان اٹ پٹرولیم نا نہاد اٹ کمتی آن پد کراتے ہم کم کننگ نابابت ہیت وگپ کننگا۔ ایڈیشنل ڈپٹی کمشنر فدابلوچ پارے کہ پٹرول نا نہاد اٹ کمتی آن پد ضلعی انتظامیہ قلات ناکنڈآن جتا جتا روٹ آتیا چلینگوک گاڈی تا کراتے ہم کم کننگ انگ ءِ تاکہ مسافر آتے ریلیف رسینگ کے۔ پک کروک کراغان زیات ہلوک ٹرانسپورٹر آتا برخلاف کارروائی کرسا اوفتا لیسن تے ضبط کننگک۔
(خ ن)
